cyanic-selkie/wikianc huggingface dataset:
Άντον ΛαΒέι
Ο Άντον ΛαΒέι 11 Απριλίου 1930 – 29 Οκτωβρίου 1997) Αμερικανός συγγραφέας, μουσικός, και αποκρυφιστής. ο ιδρυτής της Εκκλησίας του Σατανά και της θρησκείας του αθεϊστικού σατανισμού. Έχει συγγράψει πολλά βιβλία, μεταξύ άλλων και τα Η Σατανική Βίβλος, Οι Σατανικές Τελετές, Η Σατανική Μάγισσα, Το Σημειωματάριο του Διαβόλου και Ο Σατανάς Μιλάει!  Επιπλέον, έχει κυκλοφορήσει τρία άλμπουμ, συμπεριλαμβανομένων των The Satanic Mass, Satan Takes a Holiday, και Strange Music. Έπαιξε ένα μικρό ρόλο στην ταινία του 1975 The Devil's Rain και υπηρέτησε ως οικοδεσπότης και αφηγητής στην ταινία Death Scenes του Νικ Μπούγκας το 1989.
Ο Λαβέι ήταν το θέμα πολλών άρθρων σε μέσα ενημέρωσης σε όλο τον κόσμο, συμπεριλαμβανομένων δημοφιλών περιοδικών όπως τα Look, McCall 's, Newsweek, και Time, και ανδρικά περπεριοδικά Επίσης, σε τηλεοπτικές εκπομπές όπως τα The Joe Pyne Show, Donahue και The Tonight Show και σε δύο μεγάλου μήκους ντοκιμαντέρ: τα Satanis το 1970 και Speak of the Devil: The Canon of Anton LaVey το 1993. Δύο επίσημες βιογραφίες που έχουν γραφτεί για τον ΛαΒέι, συμπεριλαμβανομένων των The Devil's Avenger από τον Μπέρτον Χ. Γουλφ, που δημοσιεύθηκε το 1974, και τη The Secret Life of a Satanist από τον Μπλανς Μπάρτον, που δημοσιεύτηκε το 1990.
Παραπομπές
Κατηγορία:Αμερικανοί άθεοι Κατηγορία:Επικριτές του Χριστιανισμού
Κρεμμυδονήσι
Το Κρεμμυδονήσι ή Κρομμυδονήσι (τούρκικα: Lale Adası, Λάλε) είναι νησί του Αιγαίου υπό την επικράτεια της Τουρκικής Δημοκρατίας. Βρίσκεται στην περιοχή Κυδωνιών (Αϊβαλί) στην Επαρχία Μπαλίκεσιρ. Στο νησί υπάρχουν δύο οδικές συνδέσεις· η μια στην ηπειρωτική Μικρά Ασία (προς τα νοτιοανατολικά) και η άλλη στο Μοσχονήσι (προς τα δυτικά). Η σύνδεση με την ηπειρωτική χώρα πραγματοποιήθηκε το 1817, στην Οθωμανική Περίοδο. Το 2016 κατασκευαάστηκε μία νέα γέφυρα. Η σύνδεση με το Μοσχονήσι πραγματοποιείται με μια γέφυρα που κατασκευάστηκε το 1954.
Ομουρτάγ
Ο Ομουρτάγ ή Ομουρτάγκ ήταν βούλγαρος χάνος (bg|КНѪЗЪ) (8ος-9ος μ.Χ). Στις βυζαντινές πηγές αναφέρεται ως "Μορτάγων" ή "Μοντράγων". Κατά τη διάρκεια της ηγεμονίας του (814 μ.Χ.-831 μ.Χ.) και ενώ οι Βούλγαροι είχαν ήδη διαβεί τον Δούναβη και είχαν εγκατασταθεί σε εδάφη πρώην ελεγχόμενα από τη Βυζαντινή Αυτοκρατορία, προσπάθησε να αντισταθεί στον βυζαντινό πολιτικό έλεγχο και στη διατήρηση της ειδωλολατρικής θρησκείας των Βουλγάρων (η οποία χαρακτηριζόταν από πίστη σε έναν υπέρτατο Θεό, εξύμνηση του πολέμου και προγονολατρεία). Η πολιτική του Ομουρτάγκ ήταν εμφανώς αντιχριστιανική. Για να περιορίσει την επίδραση του Βυζαντίου στη χώρα του, φόνευσε ορισμένους χριστιανούς αιχμαλώτους, για τον λόγο ότι αρνήθηκαν να αποκηρύξουν την πίστη τους. Ωστόσο, ένας από τους γιους του, ο Ενραβότας, είχε  ασπασθεί, από έναν αιχμάλωτο από την Αδριανούπολη,  τον χριστιανισμό και εκτελέσθηκε από τον γιο και διάδοχο του Ομουρτάγκ, Μαλαμίρ. .
Το 822 μ.Χ. , ενώ στη βυζαντινή αυτοκρατορία μαινόταν εμφύλιος πόλεμος λόγω της στάσεως του Θωμά (του επιλεγομένου Σλάβου), ο Ομουρτάγ εισέβαλε στα βυζαντινά εδάφη, είτε για να βοηθήσει τον αυτοκράτορα Μιχαήλ Β' είτε απλώς για λεηλασία. Ο Θωμάς, ο οποίος τότε πολιορκούσε την Κωνσταντινούπολη αναγκάσθηκε να λύσει την πολιορκία και στράφηκε κατά των επιδρομέων Βουλγάρων. Στη σύγκρουση, όμως, μεταξύ Βουλγάρων και στρατού του Θωμά, ο Θωμάς ο Σλάβος υπέστη συντριπτική ήττα και μόλις κατόρθωσε να διαφύγει. Στη συνέχεια, όμως, ο Ομουρτάγ επέστρεψε στα εδάφη του, αρκούμενος σε λάφυρα και αιχμαλώτους. Ο Θωμάς, μετά την αποχώρηση των Βουλγάρων, η οποία μπορεί να οφειλόταν και στην επέλευση του χειμώνα, ανασυγκρότησε τον στρατό του και συνέχισε τις επιθέσεις κατά της Κωνσταντινουπόλεως.
Σε μια στήλη που προορίσθηκε να στηθεί στον τάφο του, ο Ομουρτάγ διέταξε να χαραχθεί η ακόλουθη επιγραφή: "Ο άνθρωπος πεθαίνει, ακόμη κι αν έζησε ενάρετα, κι ένας άλλος γεννιέται, κι ο μεταγενέστερος ας δει αυτό για να θυμάται αυτόν που το έκανε. Το όνομα του πρίγκηπα είναι Ομουρτάγκ, ο Υπέρτατος Κάνος. Ο θεός του χαρίζει εκατόχρονη ζωή". .
Οικογένεια
Είχε τέκνα:
Εξωτερικοί σύνδεσμοι
Κατηγορία:Βούλγαροι Κατηγορία:Οίκος του Κρούμου
Πετρόπουλος (εταιρεία)
Η Πετρόπουλος (το πλήρες όνομα της εταιρείας είναι Πέτρος Πετρόπουλος A.E.B.E.) είναι σήμερα εισαγωγέας και διανομέας οχημάτων και βαρέων μηχανημάτων. Ήταν ένας από τους ιστορικούς Έλληνες κατασκευαστές κινητήρων και οχημάτων.
Η εταιρεία στη σημερινή της μορφή ιδρύθηκε από τον Πέτρο Πετρόπουλο στη Θεσσαλονίκη, το 1922. Οι πρώτες δραστηριότητες περιελάμβαναν πωλήσεις επαγγελματικών οχημάτων καθώς και ανακατασκευή κινητήρων και συναρμολόγησης οχημάτων. Αυτή η πρώιμη κατασκευαστική δραστηριότητα περιελάμβανε συναρμολόγηση επιβατικών αυτοκινήτων Ford (1920) και Willys-Overland (1930), και φορτηγά Diamond T και International (1930). Το εργοστάσιο Πετρόπουλος τέθηκε υπό γερμανικό έλεγχο κατά την κατοχή του Άξονα στην Ελλάδα, στον Β 'Παγκόσμιο Πόλεμ ο. Η εταιρεία επανέλαβε τις δραστηριότητές της μετά τον πόλεμο και το 1948 μετακόμισε την έδρα της στην Αθήνα, όπου είχε ήδη δημιουργήσει θυγατρική.
Η ανοικοδόμηση κινητήρων παρέμεινε σημαντική δραστηριότητα μέχρι το 1953, όταν ο Πετρόπουλος επέκτεινε σημαντικά τη δημοτικότητα του κινητήρα ντίζελ στην Ελλάδα, χάρη στη συνεργασία του με τη βρετανική F. Perkins Limited. Το 1956 ο Πετρόπουλος έκανε μια τολμηρή κίνηση, επενδύοντας στην παραγωγή γεωργικών ελκυστήρων (τρακτέρ). Το μοντέλο Π-35, που κυκλοφόρησε το 1956, καθώς και το πιο ισχυρό Π-55 που ακολούθησε σύντομα, βασίστηκαν σε σχέδια International Harvester (παρόλο που τροφοδοτούνται από κινητήρες Perkins). Έχοντας ανταγωνιστικές τιμές, αυτά τα τρακτέρ έγιναν αμέσως επιτυχία. Ωστόσο, στις αρχές της δεκαετίας του 1960 η εταιρεία είχε εμπλακεί σε μια νομική διαφωνία σχετικά με τους κανόνες της αγοράς (ανταγωνισμός) με τον Μαλκότση, έναν άλλο Έλληνα κατασκευαστή ελκυστήρων που ισχυριζόταν ότι είχε μερίδιο στην ταχέως αναπτυσσόμενη αγορά τρακτέρ, με αποτέλεσμα καθυστερήσεις στην παραγωγή που σχεδόν χρεοκόπησαν την εταιρεία. Από το 1949, η εταιρία επίσης άρχιζε να κυκλοφορεί το Transporter.
Η εταιρεία εγκατέλειψε τελικά την παραγωγή της δικής της σειράς τρακτέρ και επικεντρώθηκε στην παραγωγή κινητήρων και στη συναρμολόγηση φορτηγών και ελκυστήρων (τα φορτηγά και τα τρακτέρ που συναρμολογήθηκαν από τον Πετρόπουλο εξήχθησαν στην Ευρώπη και τη Μέση Ανατολή). Το 1974 συμμετείχε στο τολμηρότερο έργο, ανάπτυξη και παραγωγή μιας νέας «έξυπνης» οικογένειας φορτηγών 4Χ4 (μοντέλα Unitrak / Polytrak / Militrak). Τα φορτηγά πουλήθηκαν αρκετά καλά στους αγρότες, αλλά ο ελληνικός στρατός παρήγγειλε μόνο μικρούς αριθμούς της έκδοσης Militrak. Αυτό, και μια αλλαγή του 1984 ενός νόμου που είχε καταστήσει τα «αγροτικά οχήματα» οικονομικά ελκυστικά, οδήγησε στον τερματισμό της παραγωγής. Για άλλη μια φορά, η εταιρεία, μετά από μεγάλες επενδύσεις σε ένα βιομηχανικό έργο, βρέθηκε σε άθλια οικονομική κατάσταση.
Ο Πετρόπουλος έχει αναπτύξει μια ποικιλία άλλων βιομηχανικών προϊόντων, συμπεριλαμβανομένων των ηλεκτροπαραγωγών και των περονοφόρων ανυψωτικών οχημάτων (κυρίως της επιτυχημένης οικογένειας περονοφόρων Dynalift με κινητήρα ντίζελ ή ηλεκτροκινητήρα).
Το 1994, προσπάθησε να συνεχίσει την παραγωγή φορτηγών, με ένα όχημα σχεδιασμένο από την ελβετική Bucher-Guyer Duro, το οποίο θα παραγόταν στην Ελλάδα ως Militrak II Duro, για τον Ελληνικό Στρατό, με ελληνική προστιθέμενη αξία 55%. Ωστόσο, το όχημα δεν υιοθετήθηκε από τις ένοπλες δυνάμεις.
Από τα τέλη της δεκαετίας του 1990 ο Πετρόπουλος έχει αλλάξει αποφασιστικά στις εισαγωγές, τις συναλλαγές και τις υπηρεσίες διατηρώντας περιορισμένη μόνο βιομηχανική δραστηριότητα. Η εταιρεία διατηρεί ένα μικρό μουσείο μέσα στις εγκαταστάσεις του, με εκθέματα που περιλαμβάνουν ένα αναπαλαιωμένο τρακτέρ Π-35 και ένα Polytrak.
Λ Περιστεράς
Ο λ (λάμδα) Περιστεράς (Lambda Columbae, λ Col) είναι αστέρας, πιθανώς διπλός, στον νότιο αστερισμό Περιστερά. Με φαινόμενο μέγεθος 4,86, είναι υπό ευνοϊκές συνθήκες (νύχτα χωρίς φεγγάρι και σε τοποθεσία χωρίς φωτορύπανση) ορατός με γυμνό μάτι, σχετικώς κοντά στους φωτεινότερους αστέρες της Περιστεράς, τους α και β (τρεις και δύο μοίρες αντιστοίχως). Η ετήσια ηλιοκεντρική (αστρική) του παράλλαξη μετρήθηκε από την αποστολή HIPPARCOS σε 9,75 ± 0,21 χιλιοστά του δευτερολέπτου της μοίρας, τιμή που αντιστοιχεί σε απόσταση από τη Γη περί τα 330 ως 340 έτη φωτός.
Ονομασίε
Στους αρχαίους Άραβες ο λ Περιστεράς μαζί με τους ζ Μεγάλου Κυνός 0, λ Μεγάλου Κυνός, και γ, δ, θ, κ, μ και ξ Περιστεράς σχημάτιζαν τον αστερισμό Al Ḳurūd (= «οι Πίθηκοι»). Στην παραδοσιακή κινεζική αστρονομία, ο 子 (Zǐ = γιος) ήταν μια μικρή ομάδα αστέρων, την οποία αποτελούσαν οι λ και β Περιστεράς. Ο ίδιος ο λ Περιστεράς ήταν έτσι γνωστός ως 子一 (Zǐ yī), δηλαδή «ο πρώτος (αστέρας) του Γιου».
Αστροφυσικά δεδομένα
Ο λ Περιστεράς έχει φασματικό τύπο γαλανόλευκου νάνου (B5 V), όντας ένας αστέρας ευρισκόμενος στην Κύρια ακολουθία με δείκτη χρώματος (B−V) = −0,15, που αντιστοιχεί σε επιφανειακή θερμοκρασία 13.524 K. Από την απόστασή του προκύπτει ότι το απόλυτο μέγεθος του λ Περιστεράς είναι −0,17, δηλαδή έχει 213 φορές μεγαλύτερη απόλυτη λαμπρότητα από τον Ήλιο. Η μάζα του εκτιμάται σε 4,0 ηλιακές μάζες, ενώ η διάμετρός του είναι 3,4 φορές μεγαλύτερη από τη διάμετρο του Ηλίου.
Από το 1985 υπάρχει η υποψία ότι ο λ Περιστεράς είναι ελαφρώς μεταβλητός αστέρας εξαιτίας του πολύ πεπλατυσμένου σχήματος και της περιφοράς του γύρω από το κοινό του κέντρο μάζας με έναν αόρατο πολύ κοντινό συνοδό αστέρα, αποτελεί δηλαδή έναν αλληλεπιδρώντα διπλό αστέρα. Η περίοδος μεταβολής εκτιμήθηκε σε 15,4 ώρες και το πλάτος της μεταβολής σε 0,07 του μεγέθους. Η ηλικία του αστέρα ή του διπλού συστήματος έχει εκτιμηθεί σε περίπου 30 μέχρι 82 εκατομμύρια έτη. Απομακρύνεται από τη Γη με μέση ταχύτητα 30 χιλιόμετρα ανά δευτερόλεπτο (108.000 χιλιόμετρα την ώρα).
Παραπομπές
λ Περιστερ λ Περι
Γενικός Εισαγγελέας της Κυπριακής Δημοκρατίας
Ο Γενικός Εισαγγελέας της Δημοκρατίας είναι ανεξάρτητος αξιωματούχος της Κυπριακής Δημοκρατίας, προϊστάμενος της Νομικής Υπηρεσίας του κράτους. Αποτελεί τον νομικό σύμβουλο της Κυβέρνησης της Κύπρου. Ο θεσμός αυτός προέρχεται λόγω του Αγγλοσαξονικού δικαίου το οποίο υφίσταται στην Κύπρο, όπως και σε άλλα Κοινοπολιτειακά κράτη.
Ιστορικό
Ο θεσμός του Γενικού Εισαγγελέα στην Κύπρο καθιερώθηκε την εποχή της Αγγλοκρατίας από τους Βρετανούς. Όταν το 1960 εγκαθιδρύθηκε η Κυπριακή Δημοκρατία, ο θεσμός του Γενικού Εισαγγελέα και του Βοηθού Γενικού Εισαγγελέα κατοχυρώθηκαν με τη συμπερίληψη τους στο Σύνταγμα της Κυπριακής Δημοκρατίας.
Αρχικά εισήχθη με τη μορφή του Νομικού Συμβούλου της Κυβέρνησης (Legal Adviser) το 1878. Το 1881 μετονομάστηκε σε Δικηγόρο του Βασιλέως (King’s Advocate) και το 1925 μετονομάστηκε σε Γενικός Εισαγγελέας (Attorney General) όπως ίσχυε και στην Αγγλία. Την περίοδο της Αγγλοκρατίας, ο Γενικός Εισαγγελέας διοριζόταν και υπαγόταν κατά την ενάσκηση των εξουσιών του στον Υπουργό Αποικιών της Μεγάλης Βρετανίας. Επιπλέον, συμμετείχε στο Εκτελεστικό Συμβούλιο της αποικιακής κυβέρνησης. Επίσης, συμμετείχε και στο Νομοθετικό Συμβούλιο μέχρι το 1931. Οι Γενικοί Εισαγγελείς ήταν κυρίως Βρετανοί δικαστές διορισμένοι στην Κύπρο Ο πρώτος Κύπριος Γενικός Εισαγγελέας ήταν ο Ελληνοκύπριος Σερ Στέλιος Παυλίδης το 1943. Το 1952 τον διαδέχθηκε ο Κρίτων Τορναρίτης Q.C, ο οποίος ήταν και ο πρώτος μετά την ανεξαρτησία. Το 1956, λόγο του αγώνα της ΕΟΚΑ, οι Άγγλοι διόρισαν πάλι Βρετανό Γενικό Εισαγγελέα.
Διορισμός
Ο Γενικός Εισαγγελέας διορίζεται από τον Πρόεδρο της Κυπριακής Δημοκρατίας. Επιλέγεται μεταξύ νομομαθών ανωτάτου επαγγελματικού και ηθικού επιπέδου. Η θητεία του Γενικού Εισαγγελέα ολοκληρώνεται όταν φτάσει στο έτος συνταξιοδότησης (σήμερα είναι το 68ο έτος). Βοηθός του είναι ο Βοηθός Γενικός Εισαγγελέας.
Με βάση το Σύνταγμα της Κυπριακής Δημοκρατίας, ο Γενικός Εισαγγελέας και ο Βοηθός Γενικός Εισαγγελέας διορίζονται με κοινή απόφαση του Ελληνοκύπριου Προέδρου της Κυπριακής Δημοκρατίας και του Τουρκοκύπριου Αντιπροέδρου της Κυπριακής Δημοκρατίας. Ο Γενικός Εισαγγελέας και ο Βοηθός Γενικός Εισαγγελέας μπορεί να είναι είτε Ελληνοκύπριοι είτε Τουρκοκύπριοι, αλλά δεν πρέπει να προέρχονται και οι δύο από την ίδια κοινότητα. Ωστόσο, λόγω της αποχώρησης των Τουρκοκυπρίων από την διακυβέρνηση της Κυπριακής Δημοκρατίας μετά τις δικοινοτικές διαταραχές του 1963, δεν εφαρμόζεται αυτή η συνταγματική διάταξη και έτσι και οι δύο θέσει κατέχονται από Ελληνοκύπριους.
Αρμοδιότητες
Αποτελεί τον νομικό σύμβουλο της Κυπριακής Δημοκρατίας, του Προέδρου της Κυπριακής Δημοκρατίας, του Υπουργικού Συμβουλίου και των υπουργών. Επιπλέον, ασκεί και άλλες εξουσίες και εκτελεί και άλλες υπηρεσίες ή καθήκοντα που καθορίζονται ή ανατίθενται σε αυτόν από το σύνταγμα της χώρας ή τον νόμο.
Ακόμη, χρειάζεται η σύμφωνη γνώμη του Γενικού Εισαγγελέα και του Βοηθού Γενικού Εισαγγελέα ώστε μετά από απόφαση του Προέδρου της Κυπριακής Δημοκρατίας να μειωθούν, να ανασταλούν ή να μετατραπούν ποινές οι οποίες έχουν επιβληθεί από δικαστήρια της Κύπρου.
Επιπλέον, όλες οι αγωγές οι οποίες εγείρονται από την Κυπριακή Δημοκρατία εναντίον οποιουδήποτε προσώπου, εκτός εάν προβλέπεται διαφορετικά σε οποιοδήποτε νόμο, εγείρονται στο όνομα του Γενικού Εισαγγελέα της Δημοκρατίας, και αγωγές εκ μέρους οιουδήποτε προσώπου κατά της Δημοκρατίας, εκτός εάν προβλέπεται διαφορετικά σε οποιοδήποτε νόμο, εγείρονται εναντίον του Γενικού Εισαγγελέα ως εναγόμενου, ο οποίος και εκπροσωπεί την Κυπριακή Δημοκρατία ενώπιον των δικαστηρίων.
Περαιτέρω, ο Γενικός Εισαγγελέας της Δημοκρατίας ενεργεί ως αντιπρόσωπος της Κυπριακής Δημοκρατίας σε όλες τις υποθέσεις στις οποίες αυτή είναι διάδικος ενώπιον Διεθνών Δικαστηρίων, όπως το Ευρωπαϊκό Δικαστήριο Ανθρωπίνων Δικαιωμάτων και το Δικαστήριο των Ευρωπαϊκών Κοινοτήτων.
Συμμετοχή σε άλλα συμβούλια και οργανισμούς
Ο Γενικός Εισαγγελέας είναι αυτοδικαίως μέλος του διοικητικού συμβουλίου του Παγκύπριου Δικηγορικού Συλλόγου και επίτιμος πρόεδρος του Παγκύπριου Δικηγορικού Συλλόγου, πρόεδρος του Νομικού Συμβουλίου, του Πειθαρχικού Συμβουλίου και του Διοικητικού Συμβουλίου του Ταμείου Συντάξεως Δικηγόρων.
Διατελέσαντες γενικοί εισαγγελείς
Ο πίνακας που ακολουθεί παρουσιάζει όλους τους Γενικούς Εισαγγελείς από την ανακήρυξη της Κυπριακής Δημοκρατίας.
Βοηθός γενικός εισαγγελέας
Ο Βοηθός Γενικός Εισαγγελεάς αναπληροί τον Γενικό Εισαγγελέα στην άσκηση των καθηκόντων του σε περίπτωση απουσίας ή πρόσκαιρου κωλύματος αυτού. Έχει την εξουσία και ασκεί τις υπηρεσίες και τα καθήκοντα που εμπίπτουν στην αρμοδιότητα του αξιώματος του. Μπορεί να ασκεί εξουσίες και να εκτελεί υπηρεσίες ή καθήκοντα που το σύνταγμα και οι νόμοι έχουν εμπιστευθεί στον Γενικό Εισαγγελέα, υποκείμενος στις οδηγίες του Γενικού Εισαγγελέα.
Ο πίνακας που ακολουθεί παρουσιάζει όλους τους Βοηθούς Γενικούς Εισαγγελείς από την ανακήρυξη της Κυπριακής Δημοκρατίας.
Πηγές
Κατηγορία:Δικαστικές αρχές Κατηγορία:Δίκαιο της Κύπρου‎
Λαϊκό τραγούδι
Λαϊκό τραγούδι (λαϊκό/παραδοσιακό τραγούδι) ονομάζεται εκείνο το τραγούδι των Ελλήνων, δοσμένο σε ελληνική γλώσσα, που είναι εναρμονισμένο στο ύφος της ελληνικής αστικής λαϊκής μουσικής, τόσο από την αρχαιότητα, όσο και μεταγενέστερα, μετά το τέλος της δεκαετίας του 1950, όταν μια νέα γενιά μουσικών αναπτύχθηκε από το ρεμπέτικο τραγούδι, στη λαϊκή μουσική της εποχής.
Στη σημερινή εποχή το λαϊκό τραγούδι εξελίχθηκε από το δημοτικό με όλες του τις λαϊκές παραδόσεις και το ρεμπέτικο, και ενισχύθηκε με καινοτομίες όπως η χρήση των ενισχυτών ή κι άλλων οργάνων (τύμπανο και των τεσσάρων οργάνων σε συγχορδία μπουζούκι, ηλεκτρική κιθάρα και αργότερα αρμόνιο).
Στη Σμύρνη, την Πόλη και τα άλλα μεγάλα λιμάνια της αυτοκρατορίας ο Ελληνισμός ζει και δημιουργεί, αντλώντας κάθε παράδοσή του από την καλλιέργεια του πνεύματος του παγκόσμιου πολιτισμού. Σε αυτό το ισχυρό και πανάρχαιο ιστορικό δέντρο θα έρθει να ανθίσει περί τον 17ο αι. το σύγχρονο λαϊκό τραγούδι των πόλεων. Στην Ελλάδα της δεκαετίας του 1960, μια σειρά από διαφορετικά σχολεία προέκυψαν. Ένα μουσικό ρεύμα μεσογειακής καταγωγής (ή επιρροής) επηρέασε σημαντικά το λαϊκό τραγούδι, με έντονη χορευτική μουσική, των οποίων κύριοι εκτελεστές ήταν ο Δημήτρης Μητροπάνος, ο Στράτος Διονυσίου, ο Γρηγόρης Μπιθικώτσης, ο Στέλιος Καζαντζίδης, ο Μανώλης Χιώτης (συνθέτης), ο Τόλης Βοσκόπουλος, ο Σπύρος Ζαγοραίος, η Βίκυ Μοσχολιού, η Ρίτα Σακελλαρίου, η Ρένα Ντάλμα, η Βούλα Πάλλα κ.ά. Σε αυτό βοήθησε και η άνθιση των ελληνικών ταινιών, η περίφημη χρυσή κινηματογραφική εποχή των δεκαετιών του 1960 και του 1970. Έχουμε λοιπόν, από τη μια το κοινό, ομογενοποιημένο ελληνικό λαϊκό τραγούδι, με όλα τα ιδιώματα της ελληνικής παραδοσιακής κουλτούρας κι από την άλλη το ιδιόμορφο μουσικό ρεύμα του αστικού ρεμπέτικου (τραγουδιού των πόλεων), δημιουργημένο από την ελληνική παράδοση, κυρίως των Ελλήνων προσφύγων.
Βιβλιογραφία
Κατηγορία:Παραδοσιακή μουσική Κατηγορία:Λαϊκή μουσική Κατηγορία:Μουσική στην Ελλάδα
Στίγμα
Το στίγμα (Ϛ ϛ) είναι σύμπλεγμα των χαρακτήρων σ και τ, που χρησιμοποιείται στο ελληνικό σύστημα αρίθμησης ως σύμβολο του αριθμού έξι (6) και, παλαιότερα, στη θέση του ζεύγους στ για τη γραφή λέξεων όπως π.χ. στρατός (ϛρατός), στύλος (ϛύλος), αντίστασις (αντίϛασις) κ.λπ.
Σήμερα χρησιμοποιείται σπάνια —σε κλασικά κείμενα για παράδειγμα— και τη θέση του στο ελληνικό σύστημα αρίθμησης έχει πάρει το στ΄.
Ιστορία
Τον Μεσαίωνα, αφού το δίγαμμα είχε πλέον εκπέσει σε αχρηστία ως γράμμα στην Ελληνιστική Κοινή και η χρήση του είχε περιοριστεί στην αναπαράσταση του αριθμού 6, το στίγμα ταυτίστηκε με το δίγαμμα λόγω σχεδιαστικής ομοιότητας (στην καλλιγραφία). Έτσι, σταδιακά το αντικατέστησε ως σύμβολο του αριθμού έξι.
Ιστορικά το στίγμα δεν έχει κεφαλαία μορφή, διότι ως σύμπλεγμα δεν χρησιμοποιήθηκε στη θέση του Στ αλλά μόνο του στ, ενώ ως αριθμητικό ήταν πάντα πεζό. Σήμερα όμως, για να καλυφθεί η πιθανή μετατροπή σε κεφαλαία μιας λέξης ή φράσης που το περιλαμβάνει, σχεδιάστηκε και η κεφαλαία του μορφή, η οποία βασίστηκε στο Ϲ (Ϲ|μηνοειδές σίγμα).
Στο σύστημα κωδικοποίησης Unicode είναι καταχωρισμένο ως εξής:
Παραπομπές - σημειώσεις
Κατηγορία:Γράμματα του ελληνικού αλφαβήτου
Ο Aquaman και το Χαμένο Βασίλειο
Ο Aquaman και το Χαμένο Βασίλειο (πρωτότυπος αγγλικός τίτλος: Aquaman and the Lost Kingdom) είναι αναμενόμενη ταινία βασισμένη στον χαρακτήρα των DC Comics Aquaman. Η παραγωγή έγινε από τις DC Studios, The Safran Company και Atomic Monster Productions, με την διανομή να είναι προγραμματισμένη να γίνει από την Warner Bros. Pictures, και θα είναι συνέχεια του Aquaman (2018) και η 15η ταινία του Εκτεταμένου Σύμπαντος της DC (DCEU). Η ταινία σκηνοθετήθηκε από τον Τζέιμς Γουάν, με το σενάριο να έχει γραφτεί από τον Ντέιβιντ Λέσλι Τζόνσον Μακγκόλντρικ, Πρωταγωνιστεί ο Τζέισον Μομόα, μαζί με τους Άμπερ Χερντ, Γουίλεμ Νταφόε, Πάτρικ Γουίλσον, Ντολφ Λούντγκρεν, Γιαχία Αμπντούλ-Ματίν Β', Τεμουέρα Μόρισον και Νικόλ Κίντμαν.
Η συνέχεια του Aquaman ανακοινώθηκε ανάμεσα στην παραγωγή της πρώτης ταινίας. Ο Γουάν δεν ήθελε να βιαστεί για την ταινία, αλλά τον Ιανουάριο του 2019 συμφώνησε να επιβλέψει την ταινία. Ο Τζόνσον Μακγκόλντρικ προσλήφθηκε τον Φεβρουάριο και ο Γουάν επιβεβαίωσε ότι θα σκηνοθετήσει την ταινία τον Αύγουστο του 2020. Ο τίτλος ανακοινώθηκε τον Ιούνιο του 2021. Τα γυρίσματα ξεκίνησαν στο τέλος του μήνα και ολοκληρώθηκαν τον Ιανουάριο του 2022 στο Ηνωμένο Βασίλειο, στην Χαβάη, στο Λος Άντζελες και στο Νιου Τζέρσεϊ.
Ο Aquaman και το Χαμένο Βασίλειο θα κυκλοφορήσει στις 25 Δεκεμβρίου του 2023.
Ηθοποιοί και χαρακτήρες
Ο Μπεν Άφλεκ θα επιστρέψει ως ο Μπρους Γουέιν/Batman. Ο Ράνταλ Παρκ θα εμφανιστεί ως ο Δρ. Στίβεν Σιν, ο Βίνσεντ Ρέγκαν θα εμφανιστεί ως ο Άτλαν, η Τζάνι Ζάο θα εμφανιστεί ως το Σαλάχι και η Ίντια Μουρ θα εμφανιστεί ως η Καρσόν.
Εξωτερικοί σύνδεσμοι
Κατηγορία:Επερχόμενες ταινίες Κατηγορία:Ταινίες του 2023 Κατηγορία:Αγγλόφωνες ταινίες Κατηγορία:Αμερικανικές ταινίες δράσης Κατηγορία:Ταινίες του Εκτεταμένου Σύμπαντος της DC Κατηγορία:Ταινίες σχετικές με ευγενείς Κατηγορία:Ταινίες που επηρεάστηκαν από την πανδημία COVID-19 Κατηγορία:Ταινίες γυρισμένες στη Χαβάη Κατηγορία:Ταινίες γυρισμένες στο Λονδίνο Κατηγορία:Ταινίες γυρισμένες στο Λος Άντζελες Κατηγορία:Ταινίες γυρισμένες στο Νιου Τζέρσεϊ Κατηγορία:Ταινίες παραγωγής Warner Bros. Κατηγορία:Αμερικανικές ταινίες Κατηγορία:Αμερικανικές ταινίες με υπερήρωες Κατηγορία:Crossover ταινίες με υπερήρωες Κατηγορία:Ταινίες με μουσική σύνθεση Ρούπερτ Γκρέγκσον-Γουίλιαμς Κατηγορία:Επερχόμενες ταινίες σίκουελ
Ζακαίικα Φθιώτιδας
Τα Ζακαίικα είναι πεδινός οικισμός που βρίσκεται στον Νομό Φθιώτιδας, σε υψόμετρο 60 μέτρα. Το χωριό είναι κτισμένο στα νότια του Σπερχειού ποταμού και στις βόρειες υπώρειες του Εθνικού Δρυμού της Οίτης. Απέχει 8 χλμ. Ν.-ΝΔ. από τη Λαμία και είναι συνέχεια του Γοργοποτάμου, επάνω στην επαρχιακή οδό Λαμίας - Παύλιανης. Σύμφωνα με το πρόγραμμα Καλλικράτης, μαζί με τον Φραντζή και τον Υδρόμυλο αποτελούν την Τοπική Κοινότητα Φραντζή, που ανήκει στη Δημοτική Ενότητα Λαμιέων του Δήμου Λαμιέων και σύμφωνα με την απογραφή του 2011 έχει πληθυσμό 134 κατοίκους.
Παραπομπές
Κατηγορία:Χωριά του νομού Φθιώτιδας Κατηγορία:Δήμος Λαμιέων
Προτεσταντική Εκκλησία της Αλγερίας
Η Προτεσταντική Εκκλησία της Αλγερίας είναι μια Χριστιανική εκκλησία που δημιουργήθηκε το 1972 από την ένωση πολλών μικρότερων Προτεσταντικών δογμάτων στην Αλγερία. Έχει περίπου 100.000 με 150.000 μέλη σε 40 με 50 ενορίες, οι οποίες βρίσκονται κυρίως στη βόρεια παράκτια περιοχή της χώρας. Είναι Αναμορφωμένη εκκλησία, και συνδέεται με την Παγκόσμια Κοινωνία Αναμορφωμένων Εκκλησιών. Επίσης είναι μέλος του Συμβουλίου Εκκλησιών της Μέσης Ανατολής.
Εξωτερικοί σύνδεσμοι
Κατηγορία:Χριστιανισμός στην Αλγερία Κατηγορία:Προτεσταντικές εκκλησίες
ΦΚ Μλάντα Μπόλεσλαβ
Η ΦΚ Μλάντα Μπόλεσλαβ (τσεχικά: FK Mladá Boleslav) είναι ποδοσφαιρική ομάδα της Τσεχίας με έδρα το Μλάντα Μπόλεσλαβ. Ιδρύθηκε το 1902. Τα χρώματα της είναι λευκό και γαλάζιο.
Ιστορία
Η ομάδα συμμετείχε στην Gambrinus liga (ανώτερο ποδοσφαιρικό πρωτάθλημα της Τσεχίας) για πρώτη φορά το 2004. Η μεγαλύτερη επιτυχία του συλλόγου έγινε την περίοδο 2005-06, οπότε και τερμάτισε στη δεύτερη θέση του πρωταθλήματος κερδίζοντας τη συμμετοχή της στα προκριματικά του Champions League 2006-07. Προκρίθηκε εις βάρος της Βαλερένγκα (3–1 εντός και 2–2 εκτός) αλλά αποκλείστηκε από τη Γαλατασαράι (2–5 εκτός, 1–1 εντός) συνεχίζοντας στο Κύπελλο ΟΥΕΦΑ. Προκρίθηκε με συνολικό σκορ 4-3 εις βάρος της Ολιμπίκ Μαρσέιγ (0–1 εκτός, 4–2 εντός), αλλά αποκλείστηκε στους ομίλους με μόνο 3 βαθμούς σε τέσσερα παιχνίδια (Παναθηναϊκός 0–1, Χάποελ Τελ Αβίβ 1–1, Παρί Σεν Ζερμέν 0–0, Ραπίντ Βουκουρεστίου 1–1). Την περίοδο 2010-2012 κατέκτησε το Κύπελλο Τσεχίας για πρώτη φορά στην ιστορία της.
Έμβλημα
Το έμβλημα του συλλόγου όπως έχει εξελιχθεί με το πέρασμα του χρόνου.
Εξωτερικοί σύνδεσμοι
Κατηγορία:Αθλητικοί σύλλογοι Τσεχίας Κατηγορία:Ιδρύσεις αθλητικών συλλόγων το 1902 Κατηγορία:Ποδοσφαιρικές ομάδες Τσεχίας Κατηγορία:Ιδρύσεις ποδοσφαιρικών ομάδων το 1902
Ρυγχίνοι
Οι Ρυγχίνοι ήταν Σκλαβηνίες, Νότιοι Σλάβοι που εγκαταστάθηκαν τον 7ο αιώνα μ.Χ. στην κεντρική Μακεδονία. Ο Τράιαν Στοϊανόβιτς τους αναφέρει σαν "Σλάβοι" ή "Αβαροσλάβοι" αλλά το όνομα τους πιθανότατα προήλθε από έναν παραπόταμο ανάμεσα στον Βαρδάρη και του Στρυμόνα. Η φυλή τους καταγράφεται στα Θαύματα του Αγίου Σημητρίου σαν μία από τις φυλές των Σκλαβήνων που πολιόρκησαν τη Θεσσαλονίκη, στα μέσα του 7ου αιώνα ο αρχηγός τους ονομαζόταν Περβούνδος. Οι Ρυγχίνοι ήταν πανίσχυρη φυλή, όταν ο Περβούνδος συνελήφθη και εκτελέστηκε από τους Βυζαντινούς συμμάχησαν με τους Δραγουβίτες και τους Σαγουδάτες και προχώρησαν στη δεύτερη ανεπιτυχή πολιορκία της Θεσσαλονίκης (676-678). Τον επόμενο αιώνα οι Ρυγχίνοι, οι Βλαχορυγχίνοι και οι Σαγουδάτες μετακινήθηκαν λίγο ανατολικότερα και εγκαταστάθηκαν στη Χαλκιδική. Ο Πορφύριος Ουσπένσκι βρήκε στη Μονή Κωνσταμονίτου ένα έγγραφο που έδινε την πληροφορία ότι οι Ρυγχίνοι και οι Σαγουδάτες ήρθαν από τη Βουλγαρία στη Χερσόνησο του Άθω μέσω της Μακεδονίας την εποχή της Εικονομαχίας. Το όνομα "Βλαχορυγχίνοι" πιθανότατα να υποδηλώνει ανάμειξη των Ρυγχίνων με Βλάχους ή Λατινόφωνους.
Πυράκτωση
Πυράκτωση ονομάζεται η θέρμανση ενός υλικού σε τέτοιο βαθμό μέχρι που αυτό να «ερυθροπυρωθεί» ή να «λευκοπυρωθεί».
Ρυγχίνοι
Πηγές
Κατηγορία:7ος αιώνας στην Ευρώπη Κατηγορία:Σκλαβηνίες Κατηγορία:Μεσαιωνική Μακεδονία
Πυράκτωση
Εφαρμογές πυράκτωσης απαντώνται κυρίως στη κατεργασία του ερυθροπυρωμένου σιδήρου με σφυρηλασία που ήταν και η παλαιότερη μέθοδος ναυπήγησης σιδερένιων πλοίων, των λεγομένων «καρφωτών». Επίσης πυράκτωση απαντάται και στις ηλεκτρονικές λυχνίες με θερμική εκπομπή ηλεκτρονίων καθώς επίσης και στη λευκοπύρωση των δύστηκτων μεταλλικών νημάτων, όπως στους εξ αυτού λεγόμενους «λαμπτήρες πυράκτωσης».
Πηγές
Κατηγορία:Φως Κατηγορία:Μεταλλουργία
Μιχαήλ Αξελός
Ο Μιχαήλ Αξελός (Ιούλιος 1877 - 15 Μαρτίου 1965) ήταν Έλληνας ζωγράφος και ο πρώτος Έλληνας σχεδιαστής τραπεζογραμματίων.
Βιογραφικά στοιχεία
Γεννήθηκε τον Ιούλιο του 1877 στη Σητεία της Κρήτης. Ο πατέρας του, Κωνσταντίνος Αξελός (1844-1913), ο οποίος καταγόταν από το Πήλιο, είχε διοριστεί αρχικά Διοικητής στο Λασίθι και κατόπιν διετέλεσε Νομάρχης Λασιθίου. Η μητέρα του, Άννα (το γένος Αριστάρχη), είχε κρητική καταγωγή. Στα τέλη της δεκαετίας του 1880 η οικογένεια μετακόμισε αρχικά στον Πειραιά και ύστερα στην Αθήνα, όπου ο Μιχαήλ Αξελός ολοκλήρωσε τις εγκύκλιες σπουδές του. Το 1902, έτος αποφοίτησής του από τη Νομική Σχολή Αθηνών, προσελήφθη με τον βαθμό του Δόκιμου στην Εθνική Τράπεζα της Ελλάδος. Μόλις άρχισε να λειτουργεί η Τράπεζα της Ελλάδος (Μάιος 1928), ο Αξελός μετατέθηκε εκεί. Το 1911 παντρεύτηκε τη Μάρθα Ταρσούλη, η οποία καταγόταν από την Κορώνη της Πελοποννήσου. Μαζί της απέκτησε δύο κόρες.
Ο Μιχαήλ Αξελός πέθανε τον Μάρτιο του 1965 στην Αθήνα.
Σπουδές
Το 1895 ο Αξελός εγγράφηκε στη Νομική Σχολή Αθηνών, απ' όπου πήρε το πτυχίο του το 1902. Το 1903 εγγράφηκε στη Σχολή Καλών Τεχνών της Αθήνας, από την οποία αποφοίτησε το 1908. Καθηγητές του ήταν ο Γεώργιος Ιακωβίδης, ο Δημήτριος Γερανιώτης και ο Γεώργιος Ροϊλός, μεταξύ άλλων. Επομένως, το περιβάλλον μέσα στο οποίο σπούδασε και δημιούργησε τα πρώτα του έργα ήταν αυστηρό και συντηρητικό, με ελάχιστα ανοίγματα προς τις νεότερες τάσεις.
Από το 1911 έως το 1914 συνέχισε τις σπουδές του στο Παρίσι, στην Académie Julian και στην Académie de la Grande Chaumière. Ο Αξελός έφθασε στο Παρίσι σε μια μάλλον μεταβατική εποχή, καθώς βρέθηκε από τη μια πλευρά στον απόηχο της έκρηξης του φωβισμού, στο Salon d’Automne του 1905, και από την άλλη στην έξαρση του κυβισμού, στα Salons του 1910 και 1911. Εξίσου σαγηνευτικό ήταν το πνεύμα της Belle Époque, έστω και στην ύστερη φάση του.
Τα χρόνια της Τράπεζας της Ελλάδος
Η επαγγελματική σταδιοδρομία του Αξελού ξεκίνησε στην Εθνική Τράπεζα το 1902. Εκεί του ανατέθηκε για πρώτη φορά το 1918 ο σχεδιασμός των νέων τύπων τραπεζογραμματίων. Μέχρι τότε, η σύνθεση ήταν έργο ξένων καλλιτεχνών και η παραγωγή τους γινόταν αποκλειστικά στο εξωτερικό. Με την έναρξη της λειτουργίας της Τράπεζας της Ελλάδος (Μάιος 1928), ο Αξελός μετατέθηκε εκεί με τον βαθμό του Τμηματάρχη Β΄. Μέχρι το 1946, όταν συνταξιοδοτήθηκε λόγω ορίου ηλικίας, ασχολήθηκε όχι μόνο με τα κέρματα και τα τραπεζογραμμάτια, αλλά και με οτιδήποτε άλλο απαιτούσε καλλιτεχνική επιμέλεια (λαχεία, ομόλογα, σπιρτόκουτα κ.λπ.).
Θεματολογικά, επέλεξε να χρησιμοποιήσει αρχαιοελληνικές κυρίως παραστάσεις και μοτίβα, αλλά και συμβολικές αναφορές στους τομείς της σύγχρονης ζωής (γεωργία, ναυτιλία, εμπόριο, βιοτεχνία). Στη διάρκεια των είκοσι χρόνων που ασχολήθηκε με τη διαδικασία αυτή (1918-1938), ο Αξελός βασιζόμενος στην εξαιρετική τεχνική του κατάρτιση, στη συνέπεια και στον ζήλο του, κατάφερε να τονίσει την αισθητική και καλλιτεχνική πλευρά ενός λειτουργικού αντικειμένου, αντιμετώπιζοντάς το ως ένα μικρό έργο τέχνης.
Το ελεύθερο έργο του Μιχαήλ Αξελού
Ο Αξελός προτίμησε να κινηθεί καλλιτεχνικά στην ασφάλεια της ακαδημαϊκής γνώσης. Δεν είχε τη θεωρητική υποστήριξη, ούτε την καλλιτεχνική ανάγκη να εκφραστεί πιο ριζοσπαστικά, γνωρίζοντας άλλωστε ότι, εργαζόμενος αρχικά στην Εθνική Τράπεζα και κατόπιν στην Τράπεζα της Ελλάδος, θα αναγκαζόταν να κινηθεί σε περισσότερο συντηρητικά μονοπάτια. Εντούτοις, από αρκετά έργα του αναδεικνύονται στοιχεία που δείχνουν ότι προσπαθούσε να αποδώσει όσα είχε μάθει και δει κατά τη διάρκεια των σπουδών του στο Παρίσι, άλλοτε επιφανειακά και άλλοτε μέσα από μια πιο πολύπλοκη διαδικασία.
Μετά το 1950, ο Αξελός κάνει τη δική του προσπάθεια να ξεφύγει από τα όρια του ακαδημαϊσμού, χωρίς όμως να απεμπολήσει τις δυνατότητες με τις οποίες ήταν προικισμένος: τη σχεδιαστική ικανότητα, την καλή γνώση του χρώματος και την άρτια τεχνική του κατάρτιση. Η αποδέσμευσή του από τα υπαλληλικά του καθήκοντα σηματοδότησε μια νέα περίοδο στην καλλιτεχνική του δημιουργία. Χωρίς βέβαια να αλλάζει ριζικά, η ζωγραφική του κατά κάποιον τρόπο απελευθερώνεται, γίνεται λιγότερο αυστηρή και ξεφεύγει από το συντηρητικό πλαίσιο όπου ο ίδιος την είχε συνειδητά τοποθετήσει.
Ο Μιχαήλ Αξελός ανήκει σε μια γενιά καλλιτεχνών, όπως ο Παύλος Μαθιόπουλος, ο Επαμεινώνδας Θωμόπουλος, ο Δήμος Μπραέσσας και κάποιοι ακόμη, οι οποίοι βρέθηκαν στο μεταίχμιο μεταξύ του ακαδημαϊσμού και μιας ήπιας έκφρασης τάσεων του γαλλικού κυρίως μοντερνισμού. Επιπλέον, οι ζωγράφοι αυτοί είχαν την «ατυχία» να προηγηθούν των συναδέλφων τους της αποκαλούμενης γενιάς του ’30, με αποτέλεσμα το έργο τους είτε να παραμεληθεί είτε να αντιμετωπιστεί κάτω από το βάρος της σύγκρισης με όσα σπουδαία ακολούθησαν.
Βιβλιογραφία
Κατηγορία:Έλληνες ζωγράφοι
Μπέογουλφ
Ο όρος Μπέογουλφ μπορεί να αναφέρεται:
Τι είναι ιδιοκτησία; (βιβλίο)
Τι είναι ιδιοκτησία; είναι βιβλίο του Πιερ-Ζοζέφ Προυντόν, το οποίο εκδόθηκε το 1840, στο οποίο απαντάει με την διάσημη φράση «η ιδιοκτησία είναι κλοπή». Επίσης, στο βιβλιο διακήρυξε πως ήταν αναρχικός- μέχρι τότε η λέξη ήταν υβριστική.
Στο βιβλίο του, ο Προυντόν επιτίθεται κατά της ιδιοκτησίας των μέσων παραγωγής (όχι της κατοχής υλικών αγαθών) και περιγράφει πως μέσω της μισθωτής εργασίας, οι κάτοχοι των μέσων παραγωγής εκμεταλλεύονταν τους εργαζόμενους, καταλήγοντας πως η ιδιοκτησία είναι κλοπή και ως εκ τούτου η μητέρα όλων των δεινών της ανθρωπότητας, ενώ έχει ως αποτέλεσμα την ύπαρξη της κυβέρνησης. Έγραψε: «Το δικαίωμα ιδιοκτησίας ήταν η αρχή του κακού επί της γης, ο πρώτος κρίκος της μακριάς αλυσίδας που το ανθρώπινο γένος σέρνει από την γέννηση του· το ψέμα των παραγραφών είναι η ολέθρια γοητεία που ρίχτηκε στα πνεύματα, η θανατηφόρα λέξη που εμφυτεύθηκε στις συνειδήσεις για να σταματήσουν την πρόοδο του ανθρώπου προς την αλήθεια και να διατηρήσουν την ειδωλολατρία του σφάλματος»
Πηγές
Κατηγορία:Αναρχικά βιβλία
Στηθάγχη
Η στηθάγχη είναι παροξυσμός θωρακικού πόνου που εντοπίζεται στην προκάρδια περιοχή και αποτελεί την κυριότερη κλινική εκδήλωση της στεφανιαίας νόσου.
Χαρακτήρες του στηθαγχικού πόνου
Συχνά περιγράφεται σαν σφίξιμο, κάψιμο, πίεση ή πνιγμονή ή γενικότερα σαν δυσφορία που εντοπίζεται πίσω από το στέρνο (οπισθοστερνικά). Ο ασθενής τυπικά φέρνει τη γροθιά του μπροστά από το στέρνο για να περιγράψει τον πόνο. Η ένταση του πόνου ποικίλει από ήπια έως κι έντονη. Μερικές φορές, η κύρια εστία του στηθαγχικού πόνου δεν είναι οπισθοστερνικά, αλλά μπορεί να εντοπίζεται σε άλλη περιοχή του θώρακα, στο επιγάστριο, στα άνω άκρα (ιδιαίτερα το αριστερό), στον τράχηλο ή στην κάτω γνάθο. Από την συνηθισμένη του οπισθοστερνική θέση, ο στηθαγχικός πόνος μπορεί να ακτινοβολεί στην πλάτη ή σε μια ή περισσότερες από τις προαναφερθείσες περιοχές. Ο πόνος της στηθάγχης έχει διάρκεια λίγων λεπτών και υποχωρεί με τη λήψη νιτρωδών φαρμάκων. Ο πόνος της στηθάγχης είναι δυνατόν να συνοδεύεται και από άλλα συμπτώματα και σημεία όπως δύσπνοια, εφίδρωση, ναυτία κι έμετο.
Παθοφυσιολογία
Ο πόνος της στηθάγχης είναι αποτέλεσμα ισχαιμίας του μυοκαρδίου, η οποία συμβαίνει όταν διαταράσσεται η ισορροπία ανάμεσα στις μεταβολικές απαιτήσεις του μυοκαρδίου και στην προσφορά οξυγόνου και θρεπτικών ουσιών από τις στεφανιαίες αρτηρίες. Αυτό μπορεί να συμβεί όταν μειώνεται η διάμετρος του αυλού των στεφανιαίων αρτηριών είτε εξαιτίας στένωσης (λόγω αθηροσκλήρωσης), είτε εξαιτίας σπασμού των αγγείων αυτών. Το φαινόμενο επιτείνεται όταν οι ανάγκες του μυοκαρδίου σε οξυγόνο είναι αυξημένες και ο αντισταθμιστικός μηχανισμός της καρδιάς (αγγειοδιαστολή των στεφανιαίων αρτηριών) δεν επαρκεί για να τις καλύψει. Για να συμβεί αυτό, η στένωση του στεφανιαίου αγγείου πρέπει να ξεπερνά το 75%. Τα αποτελέσματα της ισχαιμίας του μυοκαρδίου είναι συνήθως αναστρέψιμα, σε περίπτωση όμως παρατεταμένης ή/και απότομης ισχαιμίας μπορεί να προκληθούν μη αναστρέψιμες βλάβες και νέκρωση (οξύ έμφραγμα του μυοκαρδίου).
Διαγνωστική προσέγγιση και διαφορική διάγνωση
Η στηθάγχη (πόνος λόγω ισχαιμίας) θα πρέπει να διαφοροδιαγιγνώσκεται από άλλες αιτίες θωρακικού πόνου, όπως πλευρίτιδα, περικαρδίτιδα, παθήσεις των αρθρώσεων, των μυών ή των χόνδρων του θώρακα, αλλά και επιγαστρικού πόνου, όπως οισοφαγίτιδα, γαστρίτιδα, πεπτικό έλκος κ.ά.
Αντιμετώπιση
Οι στόχοι κατά την αντιμετώπιση της στηθάγχης είναι η ανακούφιση από τα συμπτώματα, η επιβράδυνση της εξέλιξης της στεφανιαίας νόσου και η μείωση του κινδύνου ανάπτυξης εμφράγματος του μυοκαρδίου. Γενικά μέτρα που πρέπει να λαμβάνονται είναι η διακοπή του καπνίσματος, ο διατήρηση των τιμών σακχάρου και χοληστερόλης σε φυσιολογικά επίπεδα, ο έλεγχος της αρτηριακής πίεσης και η απώλεια βάρους σε συνδυασμό με υγιεινή δίαιτα. Τα φάρμακα που χρησιμοποιούνται για την αντιμετώπιση της στηθάγχης είναι :
Παραπομπές
Κατηγορία:Καρδιαγγειακές παθήσεις Κατηγορία:Οξύς πόνος
Α.Σ. Φωκικός Άμφισσας
Ο Φωκικός Άμφισσας είναι ποδοσφαιρικός σύλλογος με έδρα την Άμφισσα του Νομού Φωκίδας, ο σπουδαιότερος της περιοχής μαζί με τον Αστέρα Ιτέας, ο οποίος ιδρύθηκε το 1930.
Τα χρώματά του είναι το κυανό, το λευκό και εναλλακτικά το ερυθρό και έμβλημά του ένας κλάδος ελαίας (που συμβολίζει την περιοχή, με την πλούσια παραγωγή ελαιόλαδου) και ο οποίος "στεφανώνει" συμβολικά μια μπάλα ποδοσφαίρου. Ο σύλλογος έχει κατακτήσει 3 πρωταθλήματα Δ' Εθνικής και 28 τοπικούς τίτλους.
Δημιουργία
left|200px|thumb|Η ιστορική, πρώτη σύνθεση της ομάδας του Παναμφισσαϊκού (αγνώστου φωτορεπόρτερ, [[1931).]]
Το 1932, αρκετοί ποδοσφαιριστές από την Άμφισσα, δημιούργησαν τον "Παναμφισσαϊκό Ποδοσφαιρικό Όμιλο" όπως χαρακτηριστικά αναφέρεται στο φύλλο της εφημερίδας, της 14 Ιουλίου του 1932. left|150px|thumb|Ψηφιακή αναπαράσταση, μιας από τις πρώτες φανέλες που χρησιμοποίησε η ομάδα του Αμφισσαϊκού ([[1961-63)]] Η προϊστορία του ξεκινά στα 1928 όταν πρωτοδημιουργήθηκε ως "Παναμφισσαϊκός Π.Ο.". Ιδρυτές της ομάδας είναι οι γιατροί Χαράλαμπος Λαλαούνης και Παναγιώτης Λύτρας, οι φίλαθλοι Ν. Ρεκαΐτης, Ανδρέας Κυριακόπουλος, Κ. Παπαθανασίου, Γ. Παπαδόπουλος και οι αδελφοί και ποδοσφαιριστές Λεωνίδας Δενιόζος, Κώστας Δενιόζος, Ιωάννης Δενιόζος. Επίσης παίκτες της πρώτης ομάδας οι Πέτρος και Γιάννης Δενιόζος αδέλφια και ξάδερφοι των πρώτων, καθώς και οι Ευθύμιος Κουτρολίκος, Κωνσταντίνος Ευαγγέλου, Αθανάσιος Εγγλέζος, Αργύριος Βασιλείου, Νίκος Κόκκινος, Ευάγγελος, Ευθύμιος Ασημακόπουλος και ο Τάκης Κοϊτσάνος. Πρώτος ευεργέτης της ομάδας ήταν ο Άγγελος Σικελιανός ο οποίος δώρισε μεγάλο χρηματικό ποσό. Ο ποιητής ασχολήθηκε ιδιαίτερα με την περιοχή, οργανώνοντας τις Δελφικές Εορτές και έδειξε έμπρακτο ενδιαφέρον για τον νεοϊδρυθέντα σύλλογο. Μάλιστα, προς τιμήν του, ένας δρόμος πλησίον του Σταδίου Άμφισσας φέρει έκτοτε το όνομά του. Το πρώτο καταγεγραμμένο παιχνίδι της ομάδας λαμβάνει χώρα στην Άμφισσα στις 3 Μαΐου του 1931 εναντίον της Ένωσης Ιτέας (πρόγονος του Αστέρα Ιτέας). Την επόμενη χρονιά (2 Αυγούστου του 1932) ο σύλλογος αναγνωρίσθηκε επίσημα από την Ε.Π.Ο. Στις 15 Μαΐου του 1952 η ομάδα μετονομάστηκε σε "Αμφισσαϊκός". Τις αγωνιστικές περιόδους 1961-62 και 1962-63 έλαβε μέρος στο πρωτάθλημα της Β' Εθνικής. Στις 18 Νοεμβρίου του 1964 η ομάδα μετονομάστηκε επίσημα σε "Α.Σ. Φωκικός". Το καταστατικό του συλλόγου προβλέπει επίσης τη δυνατότητα διατήρησης τμήματος στίβου, το οποίο όμως ουδέποτε συνεστήθη επίσημα.
Παλαιότερες διακρίσεις
left|200px|thumb|Ο Φωκικός του [[1975-76.]] Ο Φωκικός έχει συμμετάσχει σε αρκετές διοργανώσεις της Δ' Εθνικής κατηγορίας με ιδιαίτερη επιτυχία, ενώ παλαιότερα και συγκεκριμένα κατά τη διάρκεια των δεκαετιών του '60 και '70 -σαν πρωταθλητής Φθιωτιδο/Φωκίδας που τότε αποτελούσε ενιαία ποδοσφαιρική περιφέρεια-είχε αγωνισθεί και στο Ειδικό ερασιτεχνικό πρωτάθλημα ποδοσφαίρου διεκδικώντας την άνοδο στη Β΄ Εθνική, έχοντας σαν αντιπάλους πρωταθλητές άλλων τοπικών ενώσεων. Επίσης, την περίοδο 1975-76 πραγματοποίησε νταμπλ τίτλων στη Φθιωτιδοφωκίδα/Ευρυτανία, κατακτώντας το πρωτάθλημα και το κύπελλο της τότε ενιαίας ποδοσφαιρικής ένωσης, και έφτασε έως τα προημιτελικά του Κυπέλλου Ερασιτεχνών αποκλείοντας τον Μεσσηνιακό με 6-5 στα πέναλτι έχοντας σαν παίκτη-προπονητή τον βετεράνο άσσο της ΑΕΚ Αλέκο Ιορδάνου.
Στο Εθνικό Ερασιτεχνικό
left|150px|thumb|Σήμα του Φωκικού, τη δεκαετία του ΄80 (1981-1987)Ο Φωκικός ήταν μια από τις 80 ομάδες που έλαβαν μέρος στην πρώτη επίσημη διοργάνωση του Εθνικού Ερασιτεχνικού Πρωταθλήματος (1977-78). Συνέχισε ανελλιπώς μέχρι και τη σεζόν 1981-82, όταν και υποβιβάστηκε στην Α΄ Κατηγορία Φθιώτιδας/Φωκίδας/Ευρυτανίας. Ύστερα από προσπάθειες τριών ετών, το 1985 επανήλθε, νικώντας σε αγώνα μπαράζ που έγινε στη Σουβάλα με σκορ 1-0 τον Παλλαμιακό. Έπαιξε δυο συνεχείς περιόδους αλλά το 1987 ξανάπεσε στο τοπικό, κατέκτησε το πρωτάθλημα τη σεζόν 1987-88, όμως έχασε την άνοδο στα ερασιτεχνικό πρωτάθλημα ανόδου, για να επιστρέψει τελικά το 1990. Το 1990-91 ως νεοφώτιστος ήταν δεύτερος στον 4ο όμιλο της Δ΄ Εθνικής, χάνοντας τον τίτλο από τον Α.Π.Σ. Πάτραι για ένα μόλις βαθμό και το 1992 έκανε το πρώτο μεγάλο βήμα, προς τις ανώτερες κατηγορίες.
Πρώτη μεγάλη επιτυχία
Στίς 7 Ιουνίου 1992 ο Φωκικός κατέκτησε τον τίτλο σε όμιλο της Δ΄ Εθνικής κατηγορίας και ανέβηκε για πρώτη φορά στην ιστορία του στη Γ΄ Εθνική (1992-93). Σε εκείνη την ομάδα μετείχαν οι ποδοσφαιριστές ''Αναγνωστόπουλος Θωμάς, Καραμπελούσης Κώστας, Αραβανής, Κατσιμπάρδης, Παπαδήμας, Καραδήμος,Μπιλέρης Νίκος, Μανέτας Αχχιλέας, Λίβας Κώστας, Στεφανόπουλος, Μαρκοδήμος Γιάννης, Α. και Δ. Καρανάσος, Τάσος Μαντζώρος, Γιάννης Νταλακούρας, Ευθύμιος Μαλαγράκης, Δ. Ροδίτης κ.α.''
Το κατόρθωμά της η ομάδα της Άμφισσας το επανέλαβε τρία χρόνια αργότερα (περίοδος 1995-96), αλλά και αυτή τη φορά δεν πέτυχε να διακριθεί, καθώς λόγω έργων, υποχρεώθηκε να δίνει τους εντός έδρας αγώνες του στο γήπεδο των Άσπρων Σπιτιών.
Η πρόσφατη επιτυχημένη πορεία
120px|μικρογραφία|Λογότυπο του Φωκικού κατά τις απαρχές του 21ου αιώνα. Την περίοδο 2007-08 ο Φωκικός με προπονητή το Μάκη Βακλαϊδή αγωνίσθηκε στον 4ο όμιλο της Δ’ Εθνικής, κατέκτησε τον τίτλο και ανέβηκε για τρίτη φορά στην ιστορία του στη Γ' Εθνική. Μάλιστα, με τεχνικό τον Απόστολο Χαραλαμπίδη, ο Φωκικός πέτυχε την περίοδο 2008-09 να ανανεώσει για πρώτη φορά στα χρονικά την παραμονή του στη Γ' Εθνική, επίτευγμα που επανέλαβε και το 2009-10 με νέο προπονητή το Μιχάλη Κασάπη που αντικατέστηκε τον αρχικό Κώστα Λίβα. Από χρονιά σε χρονιά ο Φωκικός εμφανίζεται όλο και πιο ισχυρός, με συνέπεια το 2010-11 να τερματίσει στην τρίτη θέση, η οποία του εξασφάλισε για πρώτη φορά στην ιστορία του, την προαγωγή στη Football League (πρώην Β΄ Εθνική).
Στην Β' Εθνική αγωνίστηκε από την περίοδο 2011-12 μέχρι και την περίοδο 2014-15. Κατόπιν, την περίοδο 2015-16 αποσύρθηκε από το πρωτάθλημα της Γ΄ Εθνικής και υποβιβάστηκε στο τοπικό πρωτάθλημα.
Στις 21 Ιουνίου 2016 στη Γενική Συνέλευση του συλλόγου αποφασίστηκε η διάλυσή του και η ίδρυση νέου συλλόγου με την παραπλήσια ονομασία «Φωκικός Αθλητικός Σύλλογος». Μετά από απουσία μίας χρονιάς ο Φωκικός αγωνίζεται στο τοπικό της Φωκίδας αλλά δεν καταφέρνει να ανέβει στην Γ' Εθνική καθώς την πρώτη θέση καταλαμβάνει ο σαφώς ανώτερος Αστέρας Ιτέας. Την περίοδο 2018 κατέκτησε το πρωτάθλημα της Ε.Π.Σ. Φωκίδας και κέρδισε την επάνοδο στη Γ' Εθνική κατηγορία. Την αγωνιστική περίοδο 2018-19, αγωνίστηκε στον 4ο όμιλο της Γ' Εθνικής κατηγορίας, όπου μετά από μία πολύ μέτρια απόδοση, κατέλαβε την προτελευταία 13η θέση, υποβιβάστηκε εκ νέου στο πρωτάθλημα της ΕΠΣ Φωκίδας.
Την σεζόν 2019-20 κατακτά και πάλι το πρωτάθλημα Ε.Π.Σ Φωκίδας και ανεβαίνει στην Γ' Εθνική (ουσιαστικά Δ'), όπου και αγωνίζεται την σεζόν 2020-21.
Εισιτηριακά ζενίθ
Την περίοδο 1991-1992 ο Φωκικός, σε αγώνα Δ' Εθνικής εναντίον του Ναυπακτιακού Αστέρα (σκορ 0-0) στις 22 Μαρτίου 1992, πέτυχε ρεκόρ θεατών, καθώς η προσέλευση στο στάδιο Άμφισσας άγγιξε τον αριθμό των 4.500 φιλάθλων, όπως προκύπτει από τις καταγραφές στα επίσημα βιβλία που τηρούνται στο αρχείο του γηπέδου. Ωστόσο, σύμφωνα με δημοσίευμα του "Φωτός των Σπορ", στον αγώνα Φωκικός-ΠΑΣ Πρέβεζα 1-0, για το Ειδικό πρωτάθλημα του 1974, είχαν παραστεί στο Δημοτικό Στάδιο Άμφισσας 6.500 θεατές.
Σπουδαίοι ποδοσφαιριστές
Ο μεγαλύτερος ποδοσφαιριστής που ανέδειξε ο Φωκικός είναι ο Αμφισσεύς Βαγγέλης Χοσάδας. Μεγάλη καριέρα με την ομάδα της Λαμίας στη Β΄ Εθνική έκαναν οι Γιώργος και Κώστας Ταμπάκης, όπως και ο Βασίλης Τσίντζιρας. Επίσης ο βαλκανιονίκης Αθανάσιος Καμπαφλής αγωνίστηκε με τα χρώματα της ομάδας το 1946. Σημαντική δε και η παρουσία στην ομάδα του Αναστασίου Πλούμπη παλαιού ποδοσφαιριστή της Ελαφράς Ταξιαρχίας του Απόλλωνος Αθηνών που πέρασε από την ομάδα του Φωκικού.
Ιστορική μορφή του συλλόγου υπήρξε ο αείμνηστος σέντερ-φορ  Γιώργος Χατζηγεωργίου ή "Καφάρης" όπως ήταν περισσότερο γνωστός, που αγωνίσθηκε από το 1956 έως την 21η Μαϊου 1970 όταν και απεβίωσε μέσα στο Δημοτικό Στάδιο Άμφισσας, μετά από προπόνηση, σε ηλικία μόλις 29 ετών. Η νεκροψία απέδειξε ότι υπέστη έμφραγμα του μυοκαρδίου. Το γεγονός δημοσίευσε με πρωτοσέλιδό της η αθλητική εφημερίδα "ΦΩΣ των Σπορ", τονίζοντας ότι "Πέθανε το πιο δυνατό σέντερ φορ της Β΄Εθνικής" Η συλλογική οπαδική μνήμη τον έχει περιβάλλει με ένα μανδύα τοπικού υπερήρωα, αφού διέθετε πολύ ισχυρό σουτ, σε σημείο που έσκιζε τα δίχτυα. Έχει καταγραφεί μάλιστα περιστατικό, στο οποίο ο διαιτητής αγώνα μέτρησε κάποιο τέρμα που σημείωσε ο Χατζηγεωργίου, αφού πρώτα διαπίστωσε την τρύπα η οποία είχε ανοιχτεί στα καρέ. Eίχε ενδιαφερθεί για την απόκτησή του ο ΠΑΟΚ.
Άλλος γηγενής με αξιοσημείωτη σταδιοδρομία είναι ο τερματοφύλακας Κώστας Καραγιώργος, (Β Εθνική-Λαμία) καθώς και ο Χρήστος Κυπραίος, που ξεκίνησε από την ομάδα Νέων του Αμφισσαϊκού (1960), συνέχισε στο Φωκικό (1968), για να εξελιχθεί σε έναν από τους γνωστότερους γκολκίπερ της Β΄ Εθνικής, παίζοντας κατά σειρά σε Διαγόρα Ρόδου, Βύζαντα Μεγάρων και Α.Ε. Μεσολογγίου.
Κομμάτι της ιστορίας της ομάδας είναι και ο μετέπειτα πρόεδρος Σίμος Παπαδημητρίου, καθώς έπαιξε από το 1974 έως και το 1986, μάλιστα διετέλεσε και αρχηγός της.
Άλλοι γνωστοί και σπουδαίοι ποδοσφαιριστές του Φωκικού είναι ο Νίκος Σκούτας (Ατρόμητος Αθηνών), ο Δημήτρης Ντάσκας, ο Κώστας Καραμπελούσης, ο τερματοφύλακας Ηλίας Μαχαίρας που ξεκίνησε από το Φωκικό, μετεγγράφηκε στο Λεβαδειακό, με τον οποίο έπαιξε στην Α΄ Εθνική και συνέχισε σε Παναιτωλικό, Μεσολόγγι κ.λ.π., Κώστας Γιώτης, περισσότερα γκολ σε εθνικό πρωτάθλημα [26] ο Αχιλλέας Μανέτας (25 χρόνια παρουσίας, πάνω από 1.000 συμμετοχές), ο Θωμάς Αναγνωστόπουλος που αγωνίσθηκε για 19 ολόκληρα χρόνια στην ομάδα και ήταν βασικότατο στέλεχός της τα δυο πρώτα χρόνια της Γ΄ Εθνικής (1992-93 & 1995-96), ο Νίκος Μπιλέρης (14 χρόνια παρουσίας, από το 1980 έως το 1994 και πάνω από 400 συμμετοχές στη θέση αριστερού μπακ), ο Κώστας Κόλλιας (που ξεκίνησε από την ΑΕΚ), ο Τάσος Μαντζώρος (πρώτος σκόρερ επί σειρά ετών), ο Ευθύμιος (Μάκης) Βακλαϊδής (Λαμία-Σπάρτη-Εθνικός Αστέρας-Παναιτωλικός), ο Ευθύμιος Σταυρόπουλος (Σπάρτη), ο διεθνής Άνθιμος Χατζημωυσιάδης, ο ομογενής από το Καζακστάν Στάθης Πεχλιβανίδης (Evstaphiy Pechlevanidis), ο Λουκάς Τσάφος (Νίκη Βόλου), ο Δημήτρης Ιωάννου (Φωκικός-Παναχαϊκή-Ηρακλής-Απόλλων Καλαμαριάς-Ατρόμητος Αθηνών-Κέρκυρα-Λεβαδειακός) και ο Θανάσης Καραγκούνης που την περίοδο 2011-12 αγωνίζεται στον Ατρόμητο Αθηνών.
Προπονητές του Φωκικού
right|200px|thumb|Ο Δημήτρης Κατσιφλώρος, στο γήπεδο [[Δεσφίνας (2011)]]
Αξιομνημόνευτοι πρόεδροι
Από τη θέση του προέδρου, έχουν κατά σειρά υπηρετήσει την ομάδα οι κάτωθι:
Συμμετοχές στη Β' Εθνική (6)
right|200px|thumb|Η τελική βαθμολογία του Ειδικού Πρωταθλήματος 1962 right|200px|thumb|Η τελική κατάταξη στον όμιλο του Φωκικού, στην πρώτη τακτική διοργάνωση της [[Β΄Εθνική ποδοσφαίρου αντρών|μόνιμης Β΄Εθνικής]]
Εξωτερικοί σύνδεσμοι
Κατηγορία:Αθλητικοί σύλλογοι Φωκίδας Κατηγορία:Ιδρύσεις αθλητικών συλλόγων το 1964 Κατηγορία:Ποδοσφαιρικές ομάδες Ελλάδας Κατηγορία:Ιδρύσεις ποδοσφαιρικών ομάδων το 1932
Άνω Λεχώνια Μαγνησίας
thumb|200px|Ο σιδηροδρομικός σταθμός Τα Άνω Λεχώνια είναι μεγάλο πεδινό χωριό του δυτικού Πηλίου, νοτιοανατολικά του Βόλου σε απόσταση 11 χλμ και υψόμετρο 150 μ. Απέχει από τη θάλασσα (Πλατανίδια) 1 χλμ περίπου. Αποτελεί έδρα ομώνυμης τοπικής κοινότητας της δημοτικής ενότητας (τέως δήμου) Αρτέμιδας, του οποίου υπήρξε έδρα έως το 2010. Ο εύφορος κάμπος του παράγει φρούτα, ελιές και λαχανικά.
Βουλγαρικές βουλευτικές εκλογές 1939
Οι βουλευτικές εκλογές διεξήχθησαν στη Βουλγαρία στις 24 Δεκεμβρίου του 1939, αν και η ψηφοφορία συνεχίστηκε σε ορισμένες περιοχές και τον Ιανουάριο το 1940. Οι εκλογές επίσημα πραγματοποιήθηκαν σε μια μη κομματική βάση με την Βουλγαρική Αγροτική Εθνική Ένωση και το Κομμουνιστικό Κόμμα Βουλγαρίας να έχει απαγορευτεί η δράση τους, και σε μια διαδικασία που ελέγχεται αυστηρά από τον τσάρο Μπόρις Γ΄, τότε η πραγματική εξουσία στη χώρα. Ωστόσο οι υποψήφιοι κατέβηκαν στις εκλογές εκπροσωπώντας τα κόμματα. Οι προ-κυβερνητικοί υποψήφιοι κέρδισαν την πλειοψηφία των εδρών Η προσέλευση των ψηφοφόρων ήταν 67,2%.
Παραπομπές
Κατηγορία:Βουλγαρικές βουλευτικές εκλογές
Άνω Λεχώνια Μαγνησίας
Βυζαντική αυτοκρατορία
Στα Βυζαντινά χρόνια δεν υπάρχουν πηγές έως την εποχή της Φραγκοκρατία ς. Τότε ο ηγεμόνας Μιχαήλ Β΄ Παλαιολόγος πάντρεψε την κόρη του με τον ηγεμόνα της Αχαΐας Βιλλαρδουίνο και του έδωσε το χωριό προίκα.
Οθωμανική αυτοκρατορία
Όταν οι Οθωμανοί κατέκτησαν την Ελλάδα, το χωριό το κατοίκησαν Τούρκοι που έχτισαν σπίτια, πύργους, τζαμιά. Χριστιανοί δεν υπήρχαν πολλοί στο χωριό παρά μόνον λίγοι δουλευτάδες κολίγοι. Αργότερα οι κολίγοι που εγκαταστάθηκαν εκεί, σχημάτισαν χριστιανική συνοικία και σιγά-σιγά αυξάνονταν. Σ’ όλον τον κάμπο λίμναζαν νερά και μάστιζε τον τόπο η ελονοσία. Περί το 1523 στο λόφο Νεβεστίκι υπήρχε το γυναικείο μοναστήρι «Αϊ Νικόλας». Σήμερα υπάρχουν λείψανα αυτού του ναού.
Το 1821 επαναστάτησε και η περιοχή εναντίον των Τούρκων, αλλά η επανάσταση κατεπνίγη.
Νεότερα χρόνια
Η Θεσσαλία ελευθερώθηκε από τους Τούρκους το 1881, αλλά από τα Λεχώνια οι Τούρκοι είχαν φύγει πολύ πιο πριν πουλώντας τις περιουσίες τους στους χριστιανούς. Τα Λεχώνια ήταν προοδευμένο χωριό γιατί: